Sissi (fotballspiller)

Sisleide do Amor Lima (født 2. juni 1967), bedre kjent som Sissi, er en brasiliansk
kvinnelig fotballspiller. Hun spilte sist for FC Gold Pride i 2009.

Sissi begynte å spille med improviserte fotballer fra seksårsalderen, og spilte på profesjonelle brasilianske kvinnelag fra hun var 14.Sissi  Bay Area Sports DriveSisleide Do Amor Lima – Sissi – The Brazilian Soccer Queen Pocantico Hils Hun kom på kvinnelandslaget i 1988, på et tidspunkt der det ikke fantes hverken kontinentale eller internasjonale konkurranser å delta i.

Det tok imidlertid en god stund før hun fikk sitt internasjonale gjennombrudd; først i VM i Sverige i 1995 var Sissi med til VM.Det hersker noe tvil om Sissi var med i VM i 1991. Ifølge WPS' hjemmeside spilte hun. FIFAs kamprapporter har henne ikke med som spiller eller ubrukt innbytter, men det trenger ikke bety at hun ikke var i troppen. VM ble en skuffelse for Brasil. OL året etter ble bedre, Brasil kom til semifinalen, og tapte for Kina, og de tapte senere bronsefinalen mot Norge. Sissi spilte alle kampene, og bare i bronsefinalen ble hun byttet ut, da med fire minutter igjen å spille.

VM i 1999 var den store turneringen for Sissi. Hun fikk med Brasil til nok en bronsefinale etter å ha scoret i samtlige kamper bortsett fra semifinalen, som Brasil tapte mot USA. Sissi scoret blant annet begge målene mot Italia, og også golden goal i kvartfinalen mot Nigeria. Sissi scoret tilsammen 7 mål, noe som ga en delt førsteplass på toppscorerlisten med Sun Wen fra Kina. Hun ble også rangert som VMs nest beste spiller etter Sun. Den venstrebente midtbanespilleren markerte seg også fordi hun hadde barbert hodet sitt til turneringen.WOMEN'S WORLD CUP; Sissi, of Brazil, Has Right Stuff With Left Foot New York Times, 4. juli 1999, hentet 15. januar 2011

Sissi var også med i OL i Sydney, der hun også her spilte alle kampene, og bare i én kamp ble byttet ut, da med 7 minutter igjen å spille. Om enn verken Sissi eller Brasil utmerket seg, ble hun tilbudt plass på San Jose CyberRays i WUSA. Sissi markerte seg godt, og ble tatt med på årets lag hvert år ligaens tre leveår. Sissi spilte deretter i amatørligaen WPSL, før hun i 2009 spilte tre kamper for FC Gold Pride. Siden har hun ikke spilt, og det antas at hun har lagt opp.

 Referanser 

 Utmerkelser 
 FIFA Golden Boot 1999 (toppscorer i VM)
 FIFA Silver Ball Award (nest beste spiller i VM)
 Første «Beste kvinnelige fotballspiller i Sør-Amerika»
 «Årets lag» i WUSA 2001-03
 WUSA Humanitarian of the Year Award 2002
 MVP (Årets spiller) i WPSL-ligaen

 Eksterne lenker 


Kategori:Brasilianske fotballspillere
Kategori:Spillere i VM i fotball for kvinner 1991
Kategori:Spillere i VM i fotball for kvinner 1995
Kategori:Deltakere for Brasil under Sommer-OL 1996
Kategori:Fotballspillere under Sommer-OL 1996
Kategori:Spillere i VM i fotball for kvinner 1999
Kategori:Deltakere for Brasil under Sommer-OL 2000
Kategori:Fotballspillere under Sommer-OL 2000
Kategori:Personer fra regionen Nordeste Baiano
Kategori:Fødsler i 1967